ວັນທີ 11 ມີຖຸນານີ້, ຢູ່ ຫ້ອງຮັບແຂກຂອງກົມພົວພັນ ຕ່າງປະເທດກະຊວງປ້ອງກັນປະ ເທດ, ສະຫາຍ ພົນຈັດຕະວາ ປະ ສິດ ທ່ຽງທໍາ ຮອງຫົວໜ້າກົມ ໃຫຍ່ເສນາທິການກອງທັບ ໄດ້ ໃຫ້ກຽດຕ້ອນຮັບການເຂົ້າຢ້ຽມ ຂ່ຳນັບຂອງຄະນະຜູ້ແທນກອງ ບັນຊາການເຫຼົ່າຮົບຕີພິເສດກອງ ທັບປະຊາຊົນຫວຽດນາມ ນຳ ໂດຍສະຫາຍ ພົນຈັດຕະວາ ໂດ ແທງ ບິງ ຫົວໜ້າກອງບັນຊາ ການເຫລົ່າຮົບຕີພິເສດ ກອງ ທັບປະຊາຊົນຫວຽດນາມ ເນື່ອງ ໃນໂອກາດທີ່ຄະນະເດີນທາງມາ ຢ້ຽມຢາມ ແລະ ເຮັດວຽກຢູ່ ສປປ ລາວ. ໂອກາດ
ນີ້ ສະຫາຍ ພົນຈັດ ຕະວາ ປະສິດ ທ່ຽງທໍາ ໄດ້ຕາງ ໜ້າຄະນະນຳກົມໃຫຍ່ເສນາທິ ການກອງທັບປະຊາຊົນລາວຍິນດີຕ້ອນຮັບຢ່າງອົບອຸ່ນ ແລະ ຕີລາຄາສູງຕໍ່ການເດີນທາງມາ ຢ້ຽມຢາມ ແລະ ເຮັດວຽກຢູ່ປະ ເທດເຮົາຂອງສະຫາຍ ພົນຈັດ ຕະວາ ໂດແທງ ບິງ ພ້ອມດ້ວຍ ຄະນະໃນຄັ້ງນີ້ ເຊິ່ງຈະເປັນການ ປະກອບສ່ວນເສີມສ້າງ ສາຍພົວ ພັນມິດຕະພາບ, ຄວາມສາມັກ ຄີພິເສດ ແລະ ການຮ່ວມມືຮອບ ດ້ານ 2 ກອງທັບ ກໍ ຄືລະຫວ່າງ ເຫຼົ່າຮົບຕີພິເສດກອງທັບປະຊາ ຊົນ ລາວ- ຫວຽດນາມ ນັບມື້ ແໜ້ນແຟ້ນຍິ່ງໆຂື້ນ, ພ້ອມທັງ ຂອບອົກຂອບໃຈ ຕໍ່ກະຊວງປ້ອງ ກັນປະເທດ ສສ ຫວຽດນາມ ກໍຄືເຫລົ່າຮົບຕີພິເສດທີ່ຍາມໃດ ກໍໃຫ້ການຊ່ວຍເຫລືອເຫລົ່າຮົບ ຕີພິເສດກອງທັບ ປະຊາຊົນລາວ ໃຫ້ນັບມື້ເຕີບໃຫຍ່ເຂັ້ມແຂງຕະ ຫລອດມາ. ສະຫາຍ ພົນຈັດຕະວາ ໂດ ແທງ ບິງ ກໍໄດ້ສະແດງຄວາມ ຂອບໃຈ ແລະ ຕີລາຄາສູງຕໍ່ສະ ຫາຍຮອງຫົວໜ້າກົມໃຫຍ່ເສນາ ທິການທີ່ໄດ້ໃຫ້ການຕ້ອນຮັບ ຢ່າງອົບອຸ່ນໃນຄັ້ງນີ້, ພ້ອມທັງ ໄດ້ລາຍງານ ແລະ ທົບທວນຄືນ ເຖິງໝາກຜົນຂອງການພົວພັນ ຮ່ວມມືກັນລະຫວ່າງກະຊວງ ປ້ອງກັນປະເທດ ຫວຽດນາມ-ລາວ, ລວມທັງ ໝາກຜົນຂອງ ການພົບປະແລກປ່ຽນບົດຮຽນ ລະຫວ່າງສອງເຫລົ່າຮົບຕີພິເສດ ຂອງກອງ ທັບຫວຽດນາມ-ລາວ ໃນຄັ້ງນີ້, ພ້ອມທັງໃຫ້ການຢືນ ຢັນວ່າຈະພະຍາຍາມຊຸກຍູ້ສຸດ ຄວາມສາມາດພ້ອມກັບຝ່າຍ ລາວໃນການປົກປັກຮັກສາ ແລະ ເສີມຂະຫຍາຍສາຍພົວພັນສາ ມັກຄີພິເສດ ແລະ ການຮ່ວມມື ຮອບດ້ານລະຫວ່າງສອງຊາດ, ສອງກອງທັບກໍຄືສອງເຫລົ່າ ຮົບຕີພິເສດໃຫ້ແໜ້ນແຟ້ນ ແລະ ຂະຫຍາຍຕົວກວ້າງຂວາງຍິ່ງໆ ຂຶ້ນ.
ໂດຍ: ສົມພອນ